b'\n_START_ARTICLE_\nManko Kapakas\n_START_PARAGRAPH_\nManko Kapakas (ke\xc4\x8d. Manqo Qhapaq, isp. Manco C\xc3\xa1pac) \xe2\x80\x93 pirmasis Kusko karalyst\xc4\x97s valdovas, vald\xc4\x99s inkus XII a. (manoma 1085\xe2\x80\x931105 metais)._NEWLINE_Tur\xc4\x97jo \xc5\xbemon\xc4\x85 Mama Oclla (ke\xc4\x8d. Mamqa Oklja). Apie Manko Kapako kilm\xc4\x99 pasakoja kelios legendos.\n_START_SECTION_\nInti legenda\n_START_PARAGRAPH_\nViename i\xc5\xa1 mit\xc5\xb3 pasakojama, jog Manko Kapakas buvo saul\xc4\x97s dievo Inti s\xc5\xabnus ir Pacha Kamaq brolis. Pats Manko Kapakas buvo garbinamas kaip saul\xc4\x97s ir ugnies dievas. Pasak \xc5\xa1ios legendos Manko Kapak\xc4\x85 su jo broliais ir seserimis \xc4\xaf \xc5\xbeem\xc4\x99 pasiunt\xc4\x97 saul\xc4\x97s dievas. Pastarieji pasirod\xc4\x97 i\xc5\xa1 Pacaritambo olos, rankose ne\xc5\xa1dami auksin\xc4\x99 lazd\xc4\x85, ink\xc5\xb3 vadinam\xc4\x85 \xe2\x80\x9etapac-yauri\xe2\x80\x9c. Po\xc5\xbeeminiais urvais nukeliavo \xc4\xaf Kusk\xc4\x85 ir ten pastat\xc4\x97 \xc5\xa1ventykl\xc4\x85 savo t\xc4\x97vo Inti garbei. Manoma, jog kelion\xc4\x97s metu vienas Manko brolis ir viena sesuos buvo paversti akmenimis (huaca). Kitoje tos pa\xc4\x8dios legendos versijoje pasakojama, jog visi i\xc5\xa1lind\xc4\x99 ne i\xc5\xa1 olos, o pasirod\xc4\x99 i\xc5\xa1 Titikakos e\xc5\xbeero.\n_START_SECTION_\nVirako\xc4\x8da legenda\n_START_PARAGRAPH_\n\xc5\xa0ioje legendoje pasakojama, jog Manko Kapakas buvo Virako\xc4\x8dos s\xc5\xabnus. Jis, jo broliai (Ayar Caca, Ayar Cacho ir Ayar Puti) ir seserys (Mama Ocllo, Mama Huaco, Mama Raua ir Mama Cura) gyveno netoli Kusko. \xc5\xa0i legenda taip pat pasakoja apie auksin\xc4\x99 lazd\xc4\x85, kuri\xc4\x85 Manko Kapakui dav\xc4\x97 jo t\xc4\x97vas._NEWLINE_Nors yra daug skirting\xc5\xb3 pasakojim\xc5\xb3, ta\xc4\x8diau kai kurios versijos teigia, jog Manko Kapakas pavyd\xc5\xbeiai i\xc5\xa1dav\xc4\x97 vyresniuosius brolius, juos nu\xc5\xbeud\xc4\x97 ir tapo Kusko valdovu.'